section_heading: Prvi svjetski rat
paragraph_text: Nakon atentata i ukidanja prijestolonasljednikovog vojnog ureda, Bardolff je uzeo dulji odmor. Međutim, nakon objave mobilizacije zatražio je da mu se dodijeli zapovjedništvo na bojištu. Početkom kolovoza 1914. imenovan je zapovjednikom 29. pješačke brigade koja se nalazila u sastavu 4. armije na Istočnom bojištu. Zapovijedajući istom sudjeluje u Galicijskoj bitci, tijekom koje je 27. rujna 1914. imenovan načelnikom stožera 2. armije kojoj je zapovijedao Eduard von Böhm-Ermolli.Austria-Hungary's Last War, Suplemental Volume, prijevod Stan Hanna, pristupljeno 19. prosinca 2021. Kada je na osnovi jedinica 2. armije u svibnju 1915. formirana Grupa armija Böhm-Ermolli uz dužnost načelnika stožera 2. armije obnaša i dužnost načelnika stožera te grupe armija. U ožujku 1915. promaknut je u čin bojnika, a te iste godine zajedno s 2. armijom sudjeluje u Karpatskoj ofenzivi i borbama u istočnoj Galiciji. Tijekom 1916. sudjeluje u zaustavljanju Brusilovljeve ofenzive, a tijekom 1917. suzbijanju Kerenskijeve ofenzive.